Իրականում Թաքսոնում մուսուլմանական լավ համայնք կար և եթե ուզեր, օրինակի համար, կարող էր մզկիթ գնալ: Մուսթաֆան հավատացյալ չէր, երբեք էլ չէր եղել: Տաճարների, մզկիթների, սինագոգների ու սրբավայրերի կարիք չէր զգացել: Էլ Տիրադիտո մտնելու պատճառն այլ էր: Աղոթելու համար չէր գնում: Ոչ մի սպասելիք չուներ: Հենց այդ պարզությունն ու անսպասելիությունն էր նրա փնտրածը: Իրեն հրավիրելուց հետո ձուլելու նպատակ չունեցող միակ սուրբ վայրը լինելու համար էր սիրում: Մինչ հավատացյալները փորձում են քեզ իրենց նմանեցնել, մի մեղավորի նվիրված այս վայրը բոլոր այցելուներին ընդունում էր ինչպես կան` առանց պահանջների և առանց ճնշման... Մեքսիկական հոգու և ամերիկյան ավանդույթների խառնուրդ: Տաճարում այլ մեղավորների